polyglot-tagger/wikipedia-language-snippets-filtered huggingface dataset:
కామంవెల్త్ ఆఫ్ డొమనికా రెండవ పాస్ పోర్ట్ కోరేవారికి చట్టబద్ధమైన , అధికారిక " ఆర్థిక పౌరసత్వం " సౌకర్యం కలిగిస్తుంది. డొమినికా అధికార జాతీయ చట్టం ఏడుసంవత్సరాల చట్టబద్ధమైన పౌరసత్వం కోరినట్లైతే తగిన రుసుము తీసుకుని పౌరసత్వం మంజూరు చేయబడుతుంది. ఒక అభ్యర్ధికి మొత్తం రుసుము దాదాపు $1,00,000 డాలర్లు రుసుము చెల్లించాలి, భార్యా బిడ్డల పౌరసత్వ అభ్యర్ధనలో రుసుము మినహాయింపు ఇవ్వబడుతుంది. 2014 నుండి రియల్ ఎస్టేట్ రంగంలో $ 2,00,000 పెట్టుబడి పెట్టిన అభ్యర్ధులకు $ 50,000 డాలర్ల రుసుముతో పౌరసత్వం మంజూరు చేయబడుతుంది. డొమినికాలో సంభవించిన ఎరికా ఉష్ణమండల తుఫాను తరువాత ఈ కార్యక్రమాన్ని డొమినికా అధికారులు " లైఫ్ లైన్ " అని పేర్కొంటున్నారు. 2016 లో డొమనికా ప్రత్యక్ష విదేశీద్రవ్య అభివృద్ధికి ఈకార్యక్రమం ప్రధానవనరుగా ఉంది. డొమినికా పాస్ పోర్ట్ కలిగి ఉన్న వారు వీసా లేకుండా 100 దేశాలు, టెర్రిటరీలకు ప్రయాణం చేయవచ్చు. డొమినికా ఆర్థిక పౌరసత్వం కోరుతున్న సభ్యులు ప్రభుత్వం అంగీకరించిన ఎకనమిక్ సిటిజన్‌షిప్ ఏజంట్లను సంప్రదించవచ్చు.
డొమినికాలో అత్యధిక సంఖ్యలో ఆఫ్రికన్ సంతతికి చెందిన ప్రజలు ఉన్నారు. సంఖ్యాపరంగా అభివృద్ధి చెందుతున్న మిశ్రితవర్ణాలకు చెందిన ప్రజలలో ఫ్రెంచ్, బ్రిటిష్ కాలనిస్టులు, ఐరిష్ సంతతికి చెందిన యురేపియన్ సంతతికి చెందిన ప్రజలు ఉన్నారు. డొమినికాలో స్వల్పసంఖ్యలో లెబనీస్, సిరియన్లు, ఆసియన్లు ఉన్నారు.తూర్పు కరీబియన్ ద్వీపాలలో కొలంబియన్ కాలానికి ముందు కాలానికి చెందిన కలినాగొ ప్రజలు నివసిస్తున్న ప్రాంతం డొమనికా మాత్రమే అనిభావిస్తున్నారు.ఇతర ద్వీపాల నుండి వీరు నిర్మూలించబడడం, తరిమివేయబడడం సంభివించిందని భావిస్తున్నారు.
డొమినికాలో ఇప్పటికీ 3,000 మంది కలినాగొ ప్రజలు నివసిస్తున్నారు. వీరు డొమినికా తూర్పుతీరంలో 8 గ్రామాలలో నివసిస్తున్నారు.1903 లో బ్రిటిష్ క్రౌన్ కలినాగో ప్రజలకు ఈప్రాంతాన్ని మంజూరు చేసింది. పోర్ట్స్మౌత్ లోని రాస్ యూనివర్శిటీ లోని స్కూల్ ఆఫ్ మెడిసిన్ విభాగంలో యునైటెడ్ స్టేట్స్, కెనడాలకు చెందిన 1,000 మంది విద్యార్థులు ఉన్నారు.
డొమినికాలో మాధ్యమిక పాఠశాల వరకు నిర్భంధవిద్య అమలులో ఉంది.ప్రీ స్కూల్ తరువాత విద్యార్థులు ప్రాథమిక పాఠశాలలో ప్రవేశించి 6-7 సంవత్సరాల విద్యాభ్యాసం పూర్తి చేస్తారు. తరువాత కామన్ ప్రవేశపరీక్షలో ఉత్తీర్ణులై సెకండరీ పాఠశాలలోంప్రవేశించడానికి అర్హత సాధిస్తారు. ఐదు సంవత్సరాల సెకండరీ చదువు పూర్తి చేసిన తరువాత విద్యార్థులు " ది జనరల్ సర్టిఫికేట్ ఆఫ్ ఎజ్యుకేషన్ " పత్రం అందుకుంటారు. తరువాత రెండుసంవత్సరాల కమ్యూనిటీ కాలేజి పూర్తిచేసిన తరువాత సి.ఎ.పి.ఇ. సర్టిఫికేషన్ అందుకుంటారు. ద్వీపంలో " డొమనికన్ స్టేట్ కాలేజ్ " ఉంది. కొంతమంది డొమినికన్లు క్యూబాలో విశ్వవిద్యాలయలకు హాజరౌతుంటారు. వీరికి క్యూబా ప్రభుత్వం స్కాలర్ షిప్పులు అందిస్తుంది. ఇతరులు " యూనివర్శిటీ ఆఫ్ వెస్ట్ ఇండీస్ " లేక యునైటెడ్ కింగ్డం యూనివర్శిటీలు, యునైటెడ్ స్టేట్స్ యూనివర్శిటీలకు, ఇతర యూనివర్శిటీలకు హాజరౌతుంటారు. రాస్ స్కూల్ ఆఫ్ మెడిసిన్
డోమినికా వైవిధ్యమైన సంప్రదాయాలకు చెందిన ప్రజలకు నిలయంగా ఉంది. చారిత్రకంగా ఈదీవి పలు స్థానికజాతి ప్రజలచేత ఆక్రమితమై ఉంది. యురేపియన్ సెటిలర్లు ఈదీవికి రావడానికి ముందు అరవాకన్ ప్రజలు , కరీబియన్లు గిరిజనప్రజలు ఈదీవిలో నివసిస్తూ ఉన్నారు.ఫ్రెంచ్, బ్రిటిష్ సెటిలర్లు ఈద్వీపంలో నివసుస్తున్న స్థానిక ప్రజలను మూకుమ్మడి హత్యలకు గురిచేసి ఈద్వీపాన్ని ఆక్రమించుకున్నారు. స్థానికప్రజల రక్తంతో నదీజలాలు ఎరుపువర్ణంతో ప్రవహించాయి. తరువాత గ్రామస్థులు ఈ నదికి " మాస్‌క్రీ " అని నామకరణం చేసారు. ఫ్రెంచి, బ్రిటిష్ సెటిలర్లు ద్వీపాన్ని ఆక్రమించుకున్న తరువాత శ్రామికపనులు చేయించడానికి ఆఫ్రికా నుండి బానిసలను దిగుమతి చేసుకున్నారు. మిగిలిన కరీబియన్లు ప్రస్తుతం ద్వీపం తూర్పుతీరంలోని 3700 ఎకరాల విస్తీర్ణం కలిగిన భూభాగంలో నివసించారు. వారు వారి ప్రతినిధిని ఎన్నుకున్నారు. సస్కృతుల కలయికతో ప్రస్తుత డోమినికా సంస్కృతి రూపొందింది.
డొమినికా తుఫాను బాధిత ప్రాంతాలలో ఒకటి. 1979లో డొమినికాను నేరుగా చేరిన కేటగిరి 5 హరికేన్ డేవిడ్ దేశమంతటా తీవ్రమైన విధ్వంసాన్ని సృష్టించింది.2007 ఆగస్టు 17న కేటగిరి 1 హరికేన్ డీన్ ద్వీపాన్ని చేరింది. అధికవర్షపాతం కారణంగా సంభవించిన భూకంపం కారణంగా ఇల్లుకూలి తల్లి కుమారులు మరణించారు.
మరొకసంఘటనలో చెట్టు ఇంటి మీద పడిన కారణంగా ఇద్దరు మనుష్యులు మరణించారు. ప్రధానమంత్రి రూజ్వెల్ట్ స్కెర్రిట్ అంచనాలను అనుసరించి 100-125 నివాసగృహాలు దెబ్బతిన్నాయి, వ్యవసాయరంగం దారుణంగా నష్టపోయింది.ప్రత్యేకంగా అరటిపంట తీవ్రంగా దెబ్బతిన్నది. 2015లో ఉష్ణమండల తుఫాను ద్వీపం అంతటా ఎరిక అపారమైన వరదలకు, భూమికోతలకు కారణం అయింది. అనేక మంది ప్రజలు ఎగువభూభాగానికి తరలి వెళ్ళారు. 30 మంది మరణించారు. వరల్డ్ బ్యాంక్ తయారు చేసిన వివరణలో డోమినికా తుఫాను కారణంగా $484.82 మిలియన్లు నష్టం సంభవించిందని తెలియజేసింది.
ది కామంవెల్త్ ఆఫ్ డొమినికా సమీపకాలంలో డొమికా ప్రధాన అంతర్జాతీయ ఆర్ధిక కేంద్రంగా అభివృద్ధి చెందింది. డొమినికాలో అతిపెద్ద ఫైనాంషియల్ సంస్థలలో ఆఫ్‌షోర్ బ్యాంకింగ్, పేమెంట్ ప్రొసెసింగ్ కపెనీలు , జనరల్ కార్పొరేట్ జనరల్ యాక్టివిటీస్ ప్రధానమైనవి.మినిస్టరీ ఆఫ్ ఫైనాంస్ ఆధ్వర్యంలో " హైనాంషియల్ సర్వీస్ యూనిట్ ఆఫ్ ది కామంవెల్త్ ఆఫ్ డొమినికా " ఫైనాంషియల్ సేవల పర్యవేక్షణ , క్రమబద్ధీకరణలకు బాధ్యత వహిస్తుంది. ఫైనాంషియల్ సంస్థలలో స్కాటియా బ్యాంక్, రాయల్ బ్యాంక్ ఆఫ్ కెనడా, కాథడ్రల్ ఇంవెస్ట్‌మెంట్ బ్యాంక్, ఫస్ట్ కరీబియన్ ఇంటర్నేషనల్ బ్యాంక్ , ఇంటరొసియానిక్ బ్యాంక్ ఆఫ్ ది కరిబ్బీన్ ప్రధానమైనవి.1990లో డొమినికా ప్రభుత్వం ఒ.ఇ.సి.డి. బ్లాక్ లిస్టులో కామంవెల్త్ ఆఫ్ డొమినికాను చేర్చింది.తరువాత కామంవెల్త్ ఆఫ్ డొమినికా ఒ.ఇ.సి.డి.బ్లాక్ లిస్ట్ నుండి విజయవంతంగా వెలుపలికి వచ్చింది.
డొమినికా అధికంగా అగ్నిపర్వమయంగా ఉండి స్వల్పంగా సముద్రతీరాలను కలిగి ఉంటుంది. అందువలన పొరుగున ఉన్న ద్వీపాల కంటే డొమినికాలో పర్యాటకం నిదానంగా అభివృద్ధి చేయబడింది.అయినప్పటికీ డొమనికా పర్వతాలు, వర్షారణ్యాలు, మంచినీటి చెరువులు, ఉష్ణగుండాలు, జలపాతాలు, డైవింగ్ క్రీడలు డొమినికాను ఆకర్షణీయమైన పర్యావరణ పర్యాటక గమ్యంగా మార్చింది. రాజధాని రొసౌలో డాకింగ్, వాటర్ ఫ్రంట్ సౌకర్యాలు అభివృద్ధి చేసిన తరువాత క్రూసీ నౌకాయాత్రలలో డొమినికాను భాగంగా చేయడం అభివృద్ధి చెందింది. 22 కరీబియన్ దీవులలో డొమనికా అతి తక్కువ పర్యాటకులను మాత్రమే ఆకర్షిస్తుంది. 2008 లో మొత్తం 55,800 పర్యాటకులు డొమినికాను సందర్శించారు. హైతీని సందర్శించిన పర్యాటకుల సంఖ్యలో ఇది సగం. స్కూబా డైవర్లను అగ్నిపర్వత శిఖరాలు కలిగిన ప్రకృతి ఆకర్షిస్తుంది.
డోమనికాను కాలనైజేషన్ చేయడానికి స్పెయిన్ కొంత ప్రయత్నించింది. 1632లో ఫ్రెంచి " కాంపాజిన్ డెస్ ఇలెస్ డీ ఐ అమెరిక్యూ " డొమనికా , పెటైట్ అంటిల్లెస్ " లను ఫ్రెంచి తరఫున స్వాధీనం చేసుకున్నాడు. అయినప్పటికీ ఈప్రాంతంలో భౌతికంగా ఆక్రమణలు జరపలేదు.1642, 1650 ఫ్రెంచి ఫ్రెంచి మిషన్‌కు చెందిన " రేమండ్ బ్రెటన్ " ఈద్వీపాన్ని తరచుగా సందర్శించడం ద్వారా ద్వీపానికి మొదటి రెగ్యులర్ యురేపియన్ సందర్శకుడయ్యాడు.
1660లో ఫ్రెంచి, ఇంగ్లీష్ డొమనికా, సెయింట్ విన్సెంట్‌లలో సెటిల్మెంటులు స్థాపించకుండా ఉంటామని కరీబియన్లకు సహజసంపదను వదిలిపెడతామని అంగీకరించారు. అయినప్పటికీ ద్వీపం సహజసంపదచేత ఆకర్షించబడిన ఇంగ్లీష్, ఫ్రెంచి ఫారెస్టర్లు టింబర్ హార్వెస్టింగ్ ఆరంభించారు.
డొమనికాలో కాలనీకాలం కంటే ముందుగా " ఐలాండ్ కరీబియన్లు " నివసించారు. డొమనికా పేరుకు మూలం " డియెస్ డొమనికా " . 1493న క్రిస్టోఫర్ కొలమబస్ ఈదీవిని సందర్శించిన ఆదివారం అనేపదం ఈదీవికి పెట్టబడింది. కొంబియన్ కాలానికి ముందు ఈదీవిని " వై తు కుంబిలి " అంటే ఆమె శరీరం పొడవు అని అర్ధం. యురేపియన్ అన్వేషకులు , సెటిలర్లు ఈద్వీపంలో ప్రవేసించిన తరువాత పొరుగున ఉన్న ద్వీపాలనుండి వచ్చి డొమనికాలో స్థిరపడిన స్థానిక ప్రజలు స్పెయిన్ సెటిలర్లను వెలుపలకు తరిమారు. వారు అధికమైన వనరులు ఉండి తాము నియంత్రించతగిన ఇతర ప్రాంతాలను వెతుక్కుంటూ వెళ్ళారు.
కరీబియన్ సముద్రం పలు సెటాసీన్ లకు నిలయం. ఈప్రాంతంలో సంవత్సరమంతా స్పెర్మ్‌ వేల్స్ గుంపులు గుంపులుగా కనిపిస్తుంటాయి.ఇతర సెటాసిన్లలో స్పిన్నర్ డాల్ఫిన్, పాంట్రొపికల్ స్పాటెడ్ డాల్ఫిన్, బాటిల్ నోస్ డాల్ఫిన్‌లు ప్రత్యేకమైనవి.సాధారణంగా తక్కువగా కనిపించే జంతువులలో కిల్లర్ వేల్స్, ఫేల్స్ కిల్లర్ వేల్స్, పిగ్మీ స్పెర్మ్‌ వేల్, డ్వార్ఫ్ స్పెర్మ్‌, రిస్సొ డాల్ఫిన్, కామన్ డాల్ఫిన్, అట్లాంటిక్ స్పాటెడ్ డాల్ఫిన్, హంబ్యాక్ వేల్స్, బ్రైడ్ వేల్ ప్రధానమైనవి. వేల్ వాచింగ్ పట్ల ఆసక్తి కలిగిన పర్యాటకులకు డోమినికా ఆకర్షణీయమైనదిగా ఉంది.
పోర్ట్ మౌత్‌లో ఉంది. ఇది డోమినికాలో 1980లో స్త్యాపించబడింది. అర్చ్బోల్డ్ ట్రాపికల్ రీసెర్చి అండ్ ఎజ్యుకేషన్ సెంటర్ బయోలాజికల్ ఫీల్డ్ స్టేషన్ " క్లెంసన్ యూనివర్శిటీకి " సవంతమైనది.
ఇది కేంఫీల్డ్, పాండ్ కేసెస్ మద్య ఉన్న స్ప్రింగ్‌ఫీల్డ్ వద్ద ఉంది. 2006లో ఆల్ సెయింట్స్ యూనివర్శిటీ స్కూల్ ఆఫ్ మెడిసిన్ తాత్కాలిక సౌకర్యాలతో లౌబియరీ వద్ద ప్రారంభించబడింది. మాహౌట్‌లో మారిన్ బయాలజీ ఇంస్టిట్యూట్ ఉంది. ఐ.టి.ఎం. ఇంస్టిట్యూట్ ఫర్ ట్రాపికల్ మారిన్ ఎకాలజీ 2009లో మూసివేయబడింది.
విదేశాలవలసలు అధికరించిన కారణంగా డొమినికా జసంఖ్యాభివృద్ధి శాతం చాలా తక్కువగా ఉంది. 21 వ శతాబ్దం ఆరంభకాలంలో డొమినికా నుండి యునైటెడ్ స్టేట్స్ , యునైటెడ్ కింగ్డంకు , కెనడా , ఫ్రాన్స్ వలసలు కొనసాగాయి. డొమినికాలో పెద్ద సంఖ్యలో సెంటెనరియన్లు ఉన్నారు.2007లో 70,000 మంది డొమినికన్ ప్రజలలో 22 మంది సెంటెనరియన్లు ఉన్నారు. ఇందుకు తగిన కారణాలను రాస్ యూనివర్శిటీ స్కూల్ ఆఫ్ మెడిసిన్ విద్యార్థులు పరిశోధనాంశంగా స్వీకరించారు.
ప్రభుత్వం నిర్వహిస్తున్న ఆర్థిక పౌరసత్వం కార్యక్రమం పారదర్శకత లోపం, పౌరసత్వం మంజూరు చేయడం కారణంగా లభిస్తున్న ఆదాయం ఉపయోగిస్తున్న విధానం తరచుగా రాజకీయవివాదాలకు దారితీస్తున్నాయి. యునైటెడ్ వర్కర్స్ పార్టీ ప్రతిపక్ష నాయకుడు లెనాక్స్ లింటన్ తాను ఎన్నికలలో విజయం సాధిస్తే ఆర్థిక పౌరసత్వం కార్యక్రమాన్ని కొనసాగిస్తానని మరింత దాని ద్వారా లభించే ఆదాయవినియోగం పారదర్శకత ఉండేలా చేస్తానని ప్రకటించాడు.
1832లో డొమికా ఫెడరల్ కాలనీ ఆఫ్ ది లీవార్డ్ ఐలాండ్‌లో పాక్షికంగా విలీనం చేయబడింది. 1871లో డొమినికా పూర్తిస్థాయిలో ఫెడరల్ కాలనీ ఆఫ్ ది లీవార్డ్ ఐలాండ్‌లో విలీనం చేయబడింది. 1902 మే 8న మౌంట్ పెలే అగ్నిపర్వతం బ్రద్ధలై సెయింట్ పియర్రే నగరాన్ని ధ్వంసం చేసింది. మార్టిక్యూ నుండి వచ్చిన ఆశ్రితులు డొమినికా దక్షిణప్రాంతంలోని గ్రామాలకు చేరుకున్నారు. వీరిలో కొందరు ఇక్కడే స్థిరపడ్డారు.
డొమినికాలో స్వల్పంగా ముస్లిములు ఉన్నారు. సమీపకాలంలో రాస్ విశ్వవిద్యాలయం ఒక మసీదు నిర్మించబడింది.10%-12% ప్రజలు సెవెంత్ డే డినామినేషంస్ ఉన్నారు. వీరికి చర్చి ఆఫ్ గాడ్ , సెవెంత్ డే డినామినేషంస్ చర్చి ఉన్నాయి.
డోమినికా కరీబియన్ బేసిన్ ఇంషియేటివ్ "కు బెనిఫిషియరీగా ఉంది. ఇది యునైటెడ్ స్టేట్స్ లోకి పలు వస్తువులు ప్రవేశించడానికి డ్యూటీ ఫ్రీ సౌకర్యాన్ని కలిగిస్తుంది. డొమనికా కరీబియన్ కమ్యూనిటీ , కరికొం సింగిల్ మార్కెట్ అండ్ ఎకనమీలో సభ్యత్వం కలిగి ఉంది.
1805లో గ్రేట్ బ్రిటన్ ఒక చిన్న కాలనీ స్థాపించబడింది. 1831లో అధికారిక బ్రిటిష్ జాతివివక్ష నుండి బ్రౌన్ చట్టం నల్లజాతీయులకు, మిశ్రితవర్ణ జాతీయులకు సాంఘిక, రాజకీయ హక్కులను కల్పించింది. 1833లో బ్రిటిష్ సామ్రాజ్యం అంతటా బానిసత్వం నిర్మూలించబడింది.
డొమనికాలో " ఈస్ట్ కరీబియన్ డాలర్ " చెలామణిలో ఉంది. 2008లో ఈస్ట్ కరీబియన్ దేశాలలో అత్యంత తక్కువ జి.డి.పి. కలిగిన దేశాలలో డోమనికా ఒకటి.
అతను విజయవాడలో పి.యు.సి చదివాడు. ఒంగోలు లోని సి.ఎస్.ఆర్ శర్మ కాలేజీలో డిగ్రీ బీ.కాం చేసాడు. అక్కడ అతని క్లాస్ మేట్ టి.కృష్ణ. అతను ఎక్కువగా పాటలు బాగా పాడటం మూలాన కృష్ణకు అతనంటే అభిమానం ఏర్పడింది. టి. కృష్ణ కాలేజీ సాంస్కృతిక విభాగానికి కార్యదర్శిగా ఉండేవాడు. కాలేజీ వార్షికోత్సవంలో, వీడ్కోలు సభలలో నాటకాలు వేసేవారు. ఈ నాటకాలకు కృష్ణ దర్శకత్వం వహించేవాడు. బాబూరావు "సంభవామి యుగే యుగే" నాటకంలో చిన్న పాత్ర వేసాడు. కళాశాలలో ప్రతీ సంవత్సరం చివర్లో పాటల పోటీలు జరిగేవి. ప్రతీ యేడాది కృష్ణ ఉత్తమ గాయకునిగా ఎంపిక అయ్యేవాడు. ఒకసారి బాబూరావు కూడా ఉత్తమ గాయకునిగా ఎంపికయ్యాడు. కళాశాల, యూనివర్శిటీ స్థాయిలో కృష్ణ ఉత్తమ నతుడూ దర్శకుడిగా బహుమతులు సాధించేవాడు. ఒకసారి "పగ" అనే నాటకంలో ఉత్తమ నటునిగా బాబూరావు బహుమతి వచ్చింది. కృష్ణ కాలేజీ నుండి వెళ్ళాక బాబూరావు అతని స్థానంలో సాంస్కృతిక విభాగానికి కార్యదర్శి అయ్యాడు. అతనిలోని కళను గుర్తించి, దాన్ని పదిమందికీ పరిచయం చేసి, అతనికి ఒక గుర్తింపు తెచ్చింది కృష్ణ.
తానూ దర్శకుడు కావాలన్న తపన కృష్ణలో రోజు రోజుకూ పెరిగిపోయింది. ఇద్దరు మిత్రులూ చెరో లక్షా వేసి సినిమా తీయాలనుకున్నారు. ఈ విషయం అతని తండ్రితో చెబితే మొదట్లో కాదన్నా కృష్ణతో కలసి చేస్తున్నందున అంగీకరించాడు. "ఈ తరం పిలింస్" బ్యానర్ పెట్టి నేటి భారతం సినిమాను ప్రారంభించారు. వారు తెచ్చిన రెండు లక్షలూ రికార్డింగ్ కే సరిపోయాయి. ఈ దశలో తన తండ్రికి డబ్బు అడగడం ఇష్టం లేక తెలిసిన మిత్రుల దగ్గర చిన్న చిన్న మొత్తాల్లో అప్పుచేసి, మద్రాసు తీసుకువెళ్ళేవాడు. ఈ విషయం అతని తండ్రికి తెలిసి ఎవరినీ అడగవద్దనీ తానే ఇస్తాననీ ధైర్యాన్నిచ్చాడు. తండ్రి వద్ద పొగాకు వ్యాపారం చేస్తున్న అతని తమ్ముడు రామారావు అతనికి సహకరిస్తూ ఉండేవాడు. అతను నిర్మించిన నేటి భారతం పెద్ద విజయం సాధించింది. అతను బ్యాంకు ఉద్యోగి కాబట్టి అతని పేరు కాకుండా అతని తమ్ముడి పేరు వేశాడు. తర్వాత దేశంలో దొంగలు పడ్డారు, రేపటి పౌరులు వంటి చిత్రాలు హిట్ అయ్యాయి.
అతను పరుచూరి బ్రదర్స్ దర్శకత్వంలో "ప్రజాస్వామ్యం" సినిమాను తీసాడు. ఈ చిత్రంలొ అతనికి పేరొచ్చింది. మరుదూరి రాజాను "ప్రజాస్వామ్యం" సినిమా సమయంలో పరుచూరి బ్రదర్స్ దగ్గర అసిస్టెంటు గా ఉంచాడు. అతని కథ, మాటలతో "నవభారతం" సినిమాను ప్రారంభించాడు. అది కూడా హిట్ అయింది. తరువాత భారతనారి, ఎర్ర మందారం, అన్న ఇలా అతని సినిమాల ప్రస్థానం మొదలయింది. టి.కృష్ణకు ఇద్దరు కుమారులు. పెద్దకుమారుడు ప్రేమ్‌చంద్ ను "అన్న" సినిమా సమయంలో డైరక్షన్ డిపార్టుమెంటులో చేర్చాడు. అమ్మాయి కాపురం సినిమా షూటింగ్ లో ప్రమాద వశాత్తూ ప్రేమ్‌చంద్ మరణించాడు. కృష్ణ రెండవ కుమారుడు తొట్టెంపూడి గోపీచంద్ సినిమారంగంలోకి ప్రవేశించాడు. కృష్ణ
పోకూరి బాబూరావు ప్రకాశం జిల్లా లోని ఒంగోలుకు ఏడు కిలోమీటర్ల దూరంలో ఉన్న త్రోవగుంట గ్రామంలో శేషయ్య, నాగేశ్వరమ్మ దంపతులకు జన్మించాడు. అతనికి ఇద్దరు తమ్ముళ్ళు, ఒక చెల్లెలు ఉన్నారు. ఐదో తరగతి వరకూ స్వగ్రామంలోనే చదివాడు. అతనికి అతని తండ్రే స్పూర్తి. అతని తండ్రి సాధారణ రైతు స్థాయి నుంచి పెద్ద పొగాకు వ్యాపారిగా, థియేటర్ యజమానిగా, హోటల్ ప్రొప్రయిటరుగా అంచెలంచెలుగా ఎదిగాడు. బాబూరావు ఉన్నత విద్యకోసం ఒంగోలు పీవీఆర్ హైస్కూలులో చేరాడు. స్వగ్రామం నుండి ఒంగోలుకు రోజూ నడిచె వెళ్ళేవాడు. దారిలో అతని స్నేహితులతొ సినిమా చర్చలు ఎక్కువగా జరిగేవి. అక్కడ 10వ తరగతి పూర్తి చేసాడు.
అతను ఏలూరు సీ ఆర్ ఆర్ కళాశాలలో ఎం.కాం చదివాడు. తరువాత నిడదవోలు ఆంధ్రాబ్యాంకులో ఉద్యోగంలో చేరాడు. తర్వాత అతనికి ఒంగోలు బదిలీ అయింది. అతను ఆంధ్రాబ్యాంకు ఎంప్లాయిస్ యూనియన్ వ్యవహారాల్లో పాల్గొనేవాడు. ఈ లోపు మద్రాసు వాతావరణం నచ్చక కృష్ణ తిరిగొచ్చాడు. కృష్ణ, అతనూ ప్రజా నాట్యమండలి ఒంగోలు వేదికలపై పాటలు పాడేవారు. ఆ క్రమంలో అతనికి నల్లూరు వెంకటేశ్వరరావు పరిచయమయ్యాడు. అప్పుడాయన "ప్రజా నాట్యమండలి" ప్రకాశం జిల్లా కార్యదర్శి. మాదాల రంగారావు, టి.కృష్ణ, బాబూరావు, వందేమాతరం శ్రీనివాస్ లు అంతా నల్లూరు వెంకటేశ్వరరావు శిష్యులే.
అతని తల్లి ఖాళీ సమయాలలో భక్తిగీతాలు, హిట్టయిన సినిమా పాటలు పాడేది. వాటిని శ్రద్ధగా వింటూ అతనూ గొంతు కలిపేవాడు. అలా అతని తల్లి నుంచి ఆ కళ అతనికి అబ్బింది. స్కూల్లో టీచర్లు అతనిచే పాటలు పాడించేవారు. అతని ఊళ్ళో సంక్రాంతికి నాటకాలు వేసేవారు. అతని మేనమామ వెంకటేశ్వర్లు నాటకాలలో నటించేవాడు. అతని ప్రేరణతో బాబూరావుకు నాటకాలలో వేషాలు వేయాలనే ఆసక్తి పెరిగింది. అతని పోరుకు తట్టుకోలేక అతని మామయ్య ఓసారి నాటకంలో పోస్ట్ మ్యాన్ పాత్ర ఇప్పించాడు.
మాదాల రంగారావు ప్రారంభించిన యువతరం కదిలింది సినిమా ప్రొడక్షన్ వ్యవహారాల్లో అతను కృష్ణతో పాటు పాల్గొన్నాడు. వాళ్ళిద్దరూ చిన్న వేషాలు వేసేవారు. అతను బ్యాంకు ఉద్యోగానికి సెలవులు పెట్టి ఇవన్నీ చేసేవాడు. డబ్బింగ్, ఎడిటింగ్ కోసం మద్రాసు వెళ్ళి ఆయా దశలను పరిశీలించాడు. ఆ సినిమా సూపర్ హిట్ అయింది. తర్వాత ఎర్రమల్లెలు, విప్లవ శంఖం సినిమాలలో రంగారావు ఓ స్థాయికి చేరుకున్నాడు.
అతను వామపక్ష భావాలతో సమాజ మార్పును కోరే సినిమాలు మాత్రమే తీయగలిగాడు. అతనికి ప్రేక్షకునిగా ఎంటర్‌టైన్‌మెంటు, ఆర్ట్ పిలింస్ అంటే యిష్టం. కామెడీ సినిమాలను కూడా ఎక్కువగా ఇష్టపడతాడు. కానీ అలాంటి సినిమాలు తీయలేదు.
కాలేజీ చదువు పూర్తయ్యాక కృష్ణ మద్రాసు వెళ్ళాడు. "తల్లీ కూతుళ్ళు" సినిమా తీస్తున్న దర్శకుడు గుత్తా రామిరెడ్డి దగ్గర అసిస్టెంటుంగా చేరాడు. ఉత్తరాల ద్వారా బాబూరావు కృష్ణతో స్నేహాన్ని కొససాగించాడు.
అతనికి సినిమాలు చూడడం, కథల గురించి ఆలొచన చేయడం, షార్ట్ స్టోరీ పుస్తకాలు చదవడం అంటే యిష్టం. అతనిని "చిరస్మరణీయులు" సినిమా ఎంతో పభావితం చేసింది. ఇది "కయ్యూరు కామ్రేడ్స్" అనే మలయాళ నవలకు అనువాదం.
డిగ్రీ తరువాత 1973లో అతని పెళ్ళి జరిగింది. అతనికి ఇద్దరు పిల్లలు కలిగారు. రెండు సినిమాలు హిట్టయ్యే సరికి, ఈ మార్గంలో నడవవచ్చునన్న నమ్మకంతో బ్యాంకు ఉద్యోగానికి రాజీనామా చేసాడు.
తర్వాత కొంత కాలానికి కృష్ణ కేన్సర్ తో మరణించాడు. అతను బతికి ఉన్నంత వరకు బాబూరావు అతని నీడనే ఎదిగాడు. అదే సమయంలో అతని తండ్రి కూడా మరణించాడు.
యోగానందులు దీన్ని వివరిస్తూ, "క్రియా యోగి తన ప్రాణశక్తిని, వెనుబాములోని ఆరు కేంద్రాల్ని (ఆజ్ఞా, విశుద్ధ, అనాహత, మణిపుర, స్వాధిష్ఠాన, మూలాధారాలనే షట్చక్రాల్ని) చుట్టి పైనుంచి కిందికి, కింది నుంచి పైకి పరిభ్రమించేటట్టు మానసికంగా నిర్దేశిస్తాడు. ఈ ఆరు చక్రాలూ విరాట్పురుషునికి సంకేతమైన రాశిచక్రం లోని 12 రాశులకు సమానం. మానవుని సున్నితమైన వెనుబాము చుట్టూ అరనిమిషముసేపు పరిభ్రమించే శక్తి, అతని పరిణామంలో సూక్ష్మప్రగతిని సాధ్యం చేస్తుంది; ఒక్క క్రియకు పట్టే ఆ అరనిమిషం కాలం, ఒక సంవత్సరంలో జరిగే ప్రకృతిసహజమైన ఆధ్యాత్మిక వికాసానికి సమానం" అన్నారు.
యోగానందులు వ్రాసిన భగవద్గీత భాష్యంలో, ఈ క్రియా యోగాన్ని మొట్టమొదట మనువుకు ఇవ్వబడినట్లు, ఆయన నుండి జనకుడు, తదితర మహా యోగులకు ఇవ్వబడింది. ఈ విద్య పురాతన కాలంలో సుప్రసిద్ధమనీ, కానీ కాలక్రమేణా "పురోహితుల గోప్యప్రవృత్తి వల్లా, మానవుని ఉపేక్ష వల్లా" అందుబాటులో లేకుండా పోయిందని ఆయన చెప్పారు. శ్రీ కృష్ణుడు భగవద్గీతలో దీన్ని ఇలా ప్రస్తావించినట్లు చెప్పారు:
యోగానందుల వారు ఒక యోగి ఆత్మకథలో, యోగవిద్యకు ప్రప్రథమ శాస్త్రకారుడైన పతంజలి క్రియా యోగాన్ని పేర్కొంటూ "ఉచ్ఛ్వాశ నిశ్శ్వాసల గతిని విచ్ఛేదించడం ద్వారా జరిగే ప్రాణాయామంతో ముక్తిని సాధించవచ్చు" అని వ్రాశాడు. అలాగే ఇది మనిషి రక్తంలో ఉన్న కర్బనాన్ని హరింపజేసి ప్రాణవాయువుతో నింపే ఒక మానసిక - శారీరక ప్రక్రియ అని పేర్కొన్నాడు.
క్రియా యోగశాస్త్రంలో ఆధ్యాత్మిక పురోగతిని త్వరితగతిని పొందేందుకు, భగవదనుభవం పొందేందుకు అనేక స్థాయిల్లో ప్రాణాయామం, మంత్రం, ముద్ర, ధ్యానం మొదలైన పద్ధతులు ఉన్నాయి. యోగానందకు ఈ విద్య గురు-శిష్య పరంపరాగతంగా శ్రీ యుక్తేశ్వర్ గిరి, లాహిరీ మహాశయ, మహావతార్ బాబాజీ నుండి సంక్రమించింది.
క్రియా యోగం, ఒక ప్రాచీన యోగ శాస్త్రం. ఇది ఇటీవల కాలంలో మహాయోగి మహావతార్ బాబాజీ శిష్యుడు లాహిరి మహాశయుల ద్వారా పునరుద్ధరింపబడి, పరమహంస యోగానంద రాసిన ఒక యోగి ఆత్మకథ ద్వారా లోకంలో వెలుగులోకి వచ్చింది. యోగానంద సూచనల ద్వారా పాశ్చాత్య దేశాల్లో కూడా దీని సాధన 1920 నుండి మొదలైంది.
లాహిరీ మహాశయులు ఈ విద్యను ఒక దీక్షగా గురువు నుండి మాత్రమే ఉపదేశం పొందాలని మార్గనిర్దేశం చేశారు. ఈ విద్యను గురువు నుండి శిష్యునకు ప్రసారం చేసేటప్పుడు పాటించవలసిన ప్రాచీన కఠిన నియమాలను బాబాజీ తనకు బోధించారని చెప్పారు.
క్రియా అనే శబ్దానికి మూలధాతువు సంస్కృతంలో కృ అంటే చేయడం, స్పందించడం అని అర్థం. యోగం అంటే కలయిక అని అర్థం. క్రియా యోగం అంటే ఏదైనా చర్య లేదా కాండ ద్వారా పరమాత్మునిలో కలవడం .
1849లో గుజరాత్ వద్ద విజయం తర్వాత లార్డ్ డల్‌హౌసీ పంజాబ్‌ను ఈస్టిండియా కంపెనీ పాలనలో కలుపుకున్నాడు. ఈ సేవకు గాను డల్‌హౌసీ బ్రిటీష్ పార్లమెంటు కృతజ్ఞతలు అందుకోవడంతో పాటు బ్రిటీష్ ప్రభువర్గపు మార్క్వెస్ అన్న ఉన్నత స్థానాన్ని పొందాడు.
19వ శతాబ్దపు తొలి నాళ్లలో భారత ఉపఖండపు వాయువ్యభాగంలో మహారాజా రంజిత్ సింగ్ సిక్ఖు సామ్రాజ్యాన్ని విస్తరిస్తూ, స్థిరపరుస్తూ ఉన్నకాలానికల్లా తూర్పు భారతం , దక్షిణ భారతం , మధ్యభారతం పై ఆధిపత్యాన్ని సాధించి పంజాబ్ సరిహద్దుల దాకా తమ పాలనను విస్తరించారు. రంజిత్ సింగ్ జాగ్రత్తతో కూడిన స్నేహాన్ని ఈస్టిండియా కంపెనీతో పాటించాడు. సట్లెజ్ నదికి దక్షిణాన ఉన్న కొన్ని ప్రాంతాలను బ్రిటీష్ వారికి ఇచ్చివేస్తూనే, బ్రిటీష్ వారి దురాక్రమణ ధోరణిని అడ్డుకునేందుకు, ఆఫ్ఘాన్లపై యుద్ధం ప్రారంభించేందుకు కూడా ఉపయోగపడేలా సైనిక శక్తిని నిర్మించడం ప్రారంభించాడు. అమెరికన్, యూరోపియన్ సైనికులను జీతాలకు పెట్టుకుని తమ సైన్యాన్ని ఫిరంగుల వాడకానికి శిక్షణ ఇప్పించుకునేవాడు, అంతేకాక హిందువులు, ముస్లిములను సైన్యభాగాల్లో చేర్చుకున్నాడు.
1839లో రంజిత్ సింగ్ మరణించాకా సిక్ఖు సామ్రాజ్యం అవ్యవస్థలోకి జారిపోసాగింది. కేంద్ర దర్బారులోకి పాలకులుగా ఒక్కొక్కరు రావడం పోవడం సాగుతూ వచ్చింది, దర్బారుకీ, సైన్యానికి మధ్య ఉద్రిక్తతలు పెరగసాగాయి. ఈస్టిండియా కంపెనీ తన సైనిక బలగాన్ని పంజాబ్ సరిహద్దుల్లో పెంచుతూపోసాగింది. ఈ క్రమంలో, బలహీనులైన, ద్రోహులుగా అనుమానించదగ్గ నాయకుల నడుమ ఉన్న సిక్ఖు సైన్యాన్ని ఉద్రిక్తతలు బ్రిటీష్ భూభాగం మీదికి దండెత్తేలా ప్రోత్సహించాయి.
చాలా గట్టి ప్రతిఘటనతో సమ‌వుజ్జీల నడము సాగిన యుద్ధంలా జరిగిన మొదటి ఆంగ్లో-సిక్ఖు యుద్ధంలో సిక్ఖు సైన్యం ఓటమి చెందింది.
పసితనంలో ఉన్న మహారాజు దులీప్ సింగ్‌ సిక్ఖు సామ్రాజ్యపు సింహాసనంలో కొనసాగేందుకు బ్రిటీష్ వారు అంగీకరించారు కానీ ఒక బ్రిటీష్ రెసిడెంటు సర్ హెన్రీ లారెన్సు దర్బారు విధానాలను నియంత్రించేలా ఏర్పాటుచేశారు. దులీప్ సింగ్ తల్లి మహారాణీ జింద్ కౌర్ రాజ్యప్రతినిధిగా తనకున్న పూర్వపు అధికారంలో కొంత తిరిగి సాధించేందుకు అవిచ్ఛిన్నమైన ప్రయత్నాలు చేస్తూనే ఉండడంతో, లారెన్స్ ఆమెను ప్రవాసంలోకి పంపేశాడు. కొందరు సిక్ఖు సైన్యాధ్యక్షులు, ఆస్థానికులు ఆమెను రాజధాని నుంచి పంపేయడాన్ని స్వాగతించగా, ఇతరులు లారెన్సు పనికి ఆగ్రహించారు.
యుద్ధానంతరం సిక్ఖు సామ్రాజ్యం కొన్ని విలువైన భూభాగాలు ఈస్టిండియా కంపెనీకి అప్పగించాల్సి రాగా, సిక్ఖు సామ్రాజ్యం నుంచి మొత్తం జమ్ము కాశ్మీర్‌ను జమ్ము పాలకుడు గులాబ్‌సింగ్ ఈస్టిండియా కంపెనీకి భారీ మొత్తాన్ని చెల్లించి స్వాధీనం చేసుకోవడానికి అంగీకరించాల్సివచ్చింది. గులాబ్ సింగ్ కోసం కాశ్మీరు రాష్ట్రపాలకుడి ని తొలగించడానికి కాశ్మీరు ప్రయాణించేందుకు సిక్ఖు సైన్యంలోని కొంత భాగాన్ని నిర్బంధించారు.
ఆంగ్లో-సిక్ఖు యుద్ధాలు రెండు పక్షాల్లోనూ ఎదుటి పక్షపు పోరాట శక్తి పట్ల గౌరవం కలిగించాయి. 1947లో భారత స్వాతంత్రం వరకూ సిక్ఖులు 1857 సిపాయిల తిరుగుబాటులోనూ, అనేక ఇతర యుద్ధాల్లోనూ ఈస్టిండియా కంపెనీ, బ్రిటీష్ ప్రభుత్వం పక్షాన నమ్మకస్తులుగా పోరాడారు.
ఆఫ్ఘాన్లలోని అనైక్యతను ఆధారంగా చేసుకుని సిక్ఖులు పెషావర్, ముల్తాన్ ప్రావిన్సులు, పలు ఆఫ్ఘాన్ నగరాలను గెలిచి తమ పాలనలోని జమ్ము, కాశ్మీర్ రాజ్యాల్లో విలీనం చేశారు.
బాబ్‌కాక్ అండ్ విల్‌కాక్స్ బాయిలరు వాటరు ట్యూబు బాయిలరు.బాయిలరు యొక్క స్టీము వాటరు డ్రమ్ము, వాటరు ట్యూబుల బండిల్ భూసమాంతరంగా ఉన్నప్పటికీ, ట్యూబుబండిల్ కొద్దిగా ఏటవాలుగా వుండును. రిఫ్రాక్టరి ఇటుకలతో కట్టిన ఫర్నేసులోపల ట్యూబుల బండిల్ దాని పైన స్టీము వాటరు డ్రమ్ము వుండును. వాటరు ట్యూబు బాయిలరు అయినను బందిల్ లోణి వాటరు ట్యూబులు ట్యూబులు వంపులు లేకుండా సరళంగా వుండును. బాబ్‌కాక్ అండ్ విల్‌కాక్స్ బాయిలరులో ఎక్కువ పీడనంతో స్టీమును ఉత్పత్తి చెయ్యవచ్చును. బాబ్‌కాక్ అండ్ విల్‌కాక్స్ బాయిలరు బొగ్గును ఇంధనంగా వాడు బాయిలరు అయినప్పటికీ బర్నరు లను అమర్చి ఆయిల్/ద్రవ ఇంధనాన్ని కూడా వాడవచ్చును.ఎక్కువ పరిమాణంలో, ఎక్కువ పీడనంతో స్టీము ఉత్పత్తి చేయు సామర్ధ్యం ఉన్నందున ఈ బాయిలరును విద్యుత్తు ఉత్పత్తి కేంద్రాలలో టర్బైనుల తిప్పుటకు ఉపయోగిస్తారు.
ట్యూబుల బండిలు ఏటవాలుతలంలో పైకి వున్న హేడరును అప్‌టేక్ హేడరు అని, ట్యూబుల కింది ఏటవాలు తలంలో వున్న హేడరును డౌన్ కమర్/డౌన్‌టేక్ హేడరు అంటారు.ఈరెండు హెడరులట్యూబు ప్లేటులకు వాటరు ట్యూబులు అడ్డుగా, నిలువుగా పలు వరుసలలో బిగింపబడి వుండును.ఈ హెడరులను మూత/కవరు అనే కప్పువంటి నిర్మాణం బలమైన బోల్టుల ద్వారా హెడరులకు బిగింపబడి వుండును.బాయిలరు నిర్వహణ సమయంలో ఈ కవరులను విప్పి ట్యూబుల లోపలి భాగాలను తనిఖి చేసి పేరుకు పోయిన స్కేలును తొలగించెదరు. ఈ రెండు హేడరులు రెండు పైపుల ద్వారా స్టీము, వాటరు డ్రమ్ముకు కలుపబడి వుండును.
ఇది ఫర్నేసు ముందు భాగంలో వుండును. కాస్ట్ ఐరన్ పలకలను వరుసగా పేర్చి గ్రేట్ ను తయారు చేస్తారు.పలక పలక మధ్యన సన్నని ఖాళీలు వుండును. ఈ గ్రేట్ మీదనే బొగ్గును పేర్చి మండించేదరు.గ్రేట్ ముందు భాగాన ఒకటి లేదా రెండు ఫైరు డోరు లుండి వాటి ద్వారా బొగ్గును గ్రేటుకు అందించెదరు.బాబ్ కాక్ బాయిలర్లో గ్రేట్ ఫిక్సుడు గ్రేట్. గ్రేట్ కున్న రంధ్రాల ద్వారా బూడిద కిందనున్న బూడిద గుంటలో జమ అగును.అంతే కాకుండా గ్రేట్ పలకలకున్న రంధ్రాల ద్వారా, ఫైరు డోరు రంధ్రాల ద్వారా దహనానికి అవసరమైన గాలిఅందును.
దీన్నే బాయిలరు షెల్ అనికూడా అంటారు.ఇది పొడవుగా క్షితిజసమాంతర స్తుపాకారంగా వున్నలోహ నిర్మాణం.రెండు చివరలు ఉబ్బుగా ఉండును. సాధారణంగా స్టీము, వాటరు డ్రమ్ము 8 మీటర్ల పొడవు,2 మీటర్ల వ్యాసం కల్గి ఉండును.ఇందులో సగం ఎత్తువరకు నీరు వుండగా మిగిలిన సగ భాగంలో స్టీము వుండును. ఈ డ్రమ్ము పైభాగాన సేఫ్టి వాల్వులు, ప్రధాన స్టీము వాల్వు/కవాటం, ఎయిర్ వెంట్ వాల్వు, స్టీము ప్రెసరు డయల్ గేజి వుండును. డ్రమ్ముపక్క భాగంలో వాటరు గేజి, వాటరు ఫీడ్ వాల్వు వుండును.
జార్జి హెర్మన్ బాబ్కాక్ అనే అమెరికా ఉత్పాదకుడు, స్టీఫెన్ విల్‌కాక్సు అనే తనితో కలిసి బాబ్‌కాక్ అండ్ విల్‌కాక్ బాయిలరును రూపకల్పన చేసి యాజమాన్యహక్కులు పొందాడు.వీరిద్దరు కలిసి బాబ్ కాక్ అండ్ విల్ కాక్ బాయిలరు కంపెనిని స్థాపించి 1867 లో మొదటగా ఈ బాయిలరును నిర్మించి ఉపయోగంలోకి తెచ్చారు.
ఈబాఫెల్స్ వలన ఫ్లూగ్యాసులు పలు దపాలుగా ట్యూబుల మధ్య గుండా పయనించి, ట్యూబులలోని నీటిని వేడెక్కించును. అటు పిమ్మట రిఫ్రాక్టరి ఇటుకల నిర్మాణం/గూడులకు కలుపబడిన చిమ్నీకి వెళ్ళును.
ఇది డౌన్ కమరు హెడరు చివర ఉండును. వాటరు స్టీముగా మారు క్రమంలో కరిగిన పదార్థాల నిష్పత్తి పెరిగి చిక్కని బురద వంటి పదార్ధం ఏర్పడును. వాటరులోని మట్టివంటి బురదను వంటి పదార్థాలు ఇక్కడ జమ అగును.ఇలాంటి చిక్కని నీటిని బ్లోడౌన్ కాక్ తెరచి నీటిని బయటికి పంపెదరు.
ఇది బాయిలరు వెనుకభాగం నుండి చిమ్నీ/పొగగొట్టానికి వెళ్ళు ఫ్లూగ్యాసెస్/ఇంధనదహన వాయువుల వేగాన్ని నియంత్రించుటకు ఉపయోగపడు భాగం.దీనిని పైకి కిందికి జరపడం ద్వారా చిమ్నీకి వెళ్ళు పొగ యొక్క పరిమాణాన్ని పెంచడం తగ్గించడం జరుగును.
స్టీము, వాటరు డ్రమ్ముకింది భాగాన పర్నేసులో వాటరు ట్యూబులు వుండును.వీటి రెండు చివరల హెడరులు ఉండును.ట్యూబులు 10-15 డిగ్రీల ఏటవాలుగా అమర్చబడి వుండును.
ఈ సూపరు హీటరులో స్టీమును మరల వేడిచేసి స్టీము ఉష్ణోగ్రత పెరిగేలా చేస్తారు.ఇది బాయిలరులో స్టీము డ్రమ్ము, ట్యూబు హెడరుల మధ్యన ఉండును.
డయల్ ప్రెసరు గేజి, సేఫ్టివాల్వులు, ప్రధాన స్టీము వాల్వు, ఫీడ్ చెక్ వాల్వు, బ్లోడౌన్‌ వాల్వు, వాటరు గేజి
ఇది సాధారణంగా పోత ఇనుము/కాస్ట్ ఐరన్ తో తయారుచేయబడి వుండును.ఇది గుల్లగా స్తూపాకారంగా వుండును. నిలువుగా వుండి అడుగు భాగాన లోపలికి వుండేలా ఒక చిన్నగొట్టం వుండును. ట్రాపు బాడీ అడు గు భాగానా సాధారణంగా మరలు వుండును. ఆ మరలకు హీట్ ఎక్సుచెంజరు లేదా హీటరు ద్వారా వచ్చు పైపును జోడించెదరు. కొన్ని ట్రాపులకు మరలకు బదులు ఫ్లాంజి వుండును. బాడీ పైభాగాన ఫ్లాంజి వుండును. ఫ్లాంజికి పైకప్పు బిగించి వుండును.ఈ పైకప్పుకే వేడి నీరు బయటకు వెళ్ళు బెజ్జం, దానికి కింద సన్నని రంధ్రం వుండును. దీనిని కవాట రంధ్రం లేదా బెజ్జం అంటారు. ఈ సన్నని రంధ్రం ద్వారానే ట్రాపులోకి వచ్చి న నీరు బయటకు వెళ్ళును. ఈ కవాట రంధ్రాన్ని నిర్గమ నాళరంధ్రం అనవచ్చును.ఈ రంద్ర భాగంలోపల మరలు వుండును. ఈ మరలకు ఒక పైపు బిగించెదరు. కప్పుకు ఉన్న కింద ఒక చిన్న కొక్కెం వంటిది వుండును.
దానికి లివరు ఒక కొన భాగం తగిలించి వుండగా, రెండవ కొనను తిరగేసిన బకెట్ అడుగు భాగం కొక్కేనికి తగిలింఛి వుండును, రంధ్రంకి సరిగా కింద వున్న లివరు పైన చిన్న బొడిపె, రంధ్రానికి సరిపడ పరిమాణంలో వుండును.బకెట్ పైకి లేచిన పుడు లివరు పైకి కదిలిఈ బొడిపె వంటిది ఆరిఫిస్/కవాటమార్గాన్ని పూర్తిగా మూసి వేయును. బకెట్ కిందికి దిగినపుడు లివరు కిందికి దిగి రంధ్రం తెరచు కొనును.బాడీ గోడలు మందంగా వుండటం వలన స్టీము ఎక్కువ పీడనంతో బాడీ గోడలను తాకినను ఎటువంటి ఉబ్బంది ఉండదు.